cyanic-selkie/wikianc huggingface dataset:
সুহাস বিশ্বাস
সুহাস বিশ্বাস এসি, (৯ সেপ্টেম্বর ১৯২৪ - ১ সেপ্টেম্বর ১৯৫৭) ভারতীয় বিমান বাহিনীর একজন ফ্লাইট লেফটেন্যান্ট ছিলেন যিনি শান্তির সময়ে ভারতের সর্বোচ্চ সামরিক পুরস্কার অশোকচক্র পুরস্কার প্রাপ্ত প্রথম বিমান বাহিনী অফিসার ছিলেন।
জীবনের প্রথমার্ধ
সুহাস বিশ্বাস পশ্চিমবঙ্গের কলকাতার একটি বাঙালি খ্রিস্টান পরিবারে জন্মগ্রহণ করেছিলেন, তিনি স্যামুয়েল বিশ্বাস এবং ডায়ানা বিশ্বাসের পুত্র। পড়াশোনা শেষ করার পর বিশ্বাস ১৯৪৪ সালে পাইলট হিসাবে ভারতীয় বিমানবাহিনীতে যোগ দিয়ে কমিশন্ড অফিসার হন।
ক্রেডিট
১৯৫২ সালে বিশ্বাস লখনউয়ের একটি যোগাযোগ ফ্লাইট ইউনিটে কর্মরত ছিলেন। ১৯৫২ সালের ৩ ফেব্রুয়ারি সেনাবাহিনীর কয়েকজন কর্মকর্তা আনুষ্ঠানিক সফরের পরে নয়াদিল্লিতে ফিরছিলেন। বিশ্বাস তাদের বিমানের দায়িত্বে নিলেন। এটি বন্ধ হওয়ার পরে, হঠাৎ একজন ক্রু সদস্য একটি ইঞ্জিনের ত্রুটি লক্ষ্য করলেন; পরে আগুন লেগেছিল। বিশ্বাস প্রথমে এটি নিভিয়ে দেওয়ার চেষ্টা করেছিলেন, তবে এটি নিয়ন্ত্রণ করা বেশ কঠিন ছিল। তিনি জোর করে অবতরণের চেষ্টা করার সিদ্ধান্ত নিয়েছিলেন এবং উত্তর প্রদেশের সানডিলা গ্রামে অবতরণ করেছিলেন এবং সফলভাবে সমস্ত যাত্রীদের জীবন রক্ষা করেছিলেন। বিশ্বাসের সাহসিকতা, বুদ্ধি এবং যৌক্তিকতার অসাধারণ উদাহরণের জন্য অশোকচক্রকে ভূষিত করেছিলেন।
প্রয়াণ
১৯৫৭ সালের ১ সেপ্টেম্বর একটি অপারেশনাল মিশনে ম্যাঙ্গালোরের দিকে ডাকোটা বিমান উড়ানোর সময় বিশ্বাস দুর্ঘটনায় মারা যান। বিমানটি নীলগিরি পর্বতমালায় বিধ্বস্ত হয়েছিল।
আন্দ্রি শেভচেঙ্কো
আন্দ্রি মিকোলায়োভিচ শেভচেঙ্কো (Андрій Миколайович Шевченко, ; জন্ম: ২৯ সেপ্টেম্বর ১৯৭৬; আন্দ্রি শেভচেঙ্কো নামে সুপরিচিত) হলেন একজন ইউক্রেনীয় সাবেক পেশাদার ফুটবল খেলোয়াড়, রাজনীতিবিদ এবং ম্যানেজার। তিনি বর্তমানে ইউক্রেনের ম্যানেজারের দায়িত্ব পালন করছেন। শেভচেঙ্কো তার খেলোয়াড়ি জীবনের অধিকাংশ সময় দিনামো কিয়েভ এবং এসি মিলানের হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেছেন।
১৯৮৬–৮৭ মৌসুমে, মাত্র ১০ বছর বয়সে, ইউক্রেনীয় ফুটবল ক্লাব দিনামো কিয়েভের যুব পর্যায়ের হয়ে খেলার মাধ্যমে শেভচেঙ্কো ফুটবল জগতে প্রবেশ করেছিলেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৯৩–৯৪ মৌসুমে, প্রথমে দিনামো কিয়েভ ২ এবং একই মৌসুমে দিনামো কিয়েভের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৫ মৌসুম অতিবাহিত করেছিলেন; দিনামো কিয়েভের হয়ে তিনি ৫১ ম্যাচে ১৬টি গোল করেছিলেন। অতঃপর ১৯৯৯–২০০০ মৌসুমে তিনি প্রায় ২৫ মিলিয়ন ইউরোর বিনিময়ে ইতালীয় ক্লাব এসি মিলানে যোগদান করেছিলেন, এসি মিলানের হয়ে তিনি কার্লো আনচেলত্তির অধীনে ১টি লিগ শিরোপা জয়লাভ করেছিলেন। এসি মিলানে ৭ মৌসুম অতিবাহিত করার পর প্রায় ৪৪ মিলিয়ন ইউরোর বিনিময়ে ইংরেজ ক্লাব চেলসির সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ৭৭ ম্যাচে ২২টি গোল করেছিলেন। মাঝে তিনি ১ মৌসুমের জন্য এসি মিলানের হয়ে ধারে খেলেছিলেন। সর্বশেষ ২০০৯–১০ মৌসুমে, তিনি চেলসি হতে পুনরায় দিনামো কিয়েভে যোগদান করেছিলেন; দিনামো কিয়েভের হয়ে ৩ মৌসুম খেলার পর তিনি অবসর গ্রহণ করেছিলেন।
১৯৯৪ সালে, শেভচেঙ্কো ইউক্রেন অনূর্ধ্ব-১৯ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইউক্রেনের বয়সভিত্তিক দলের হয়ে খেলার পর, তিনি ১৯৯৫ সালে ইউক্রেনের হয়ে আন্তর্জাতিক পর্যায়ে অভিষেক করেছিলেন; ইউক্রেনের জার্সি গায়ে তিনি সর্বমোট ১১১ ম্যাচে ৪৮টি গোল করেছিলেন। তিনি ইউক্রেনের হয়ে সর্বমোট ১টি ফিফা বিশ্বকাপ (২০০৬) এবং ১টি উয়েফা ইউরোপীয় চ্যাম্পিয়নশিপে (২০১২) অংশগ্রহণ করেছিলেন।
খেলোয়াড়ি জীবনের ইতি টানার পর ২০১৬ সালে, শেভচেঙ্কো ইউক্রেনের সহকারী ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। একই বছরের ১৫ই জুলাই তারিখে মিখায়লো ফোমেঙ্কো বরখাস্ত হওয়ার পর, তিনি ইউক্রেনের ম্যানেজারের পদে নিযুক্ত হয়েছেন। ব্যক্তিগতভাবে, শেভচেঙ্কো বেশ কিছু পুরস্কার জয়লাভ করেছেন, যার মধ্যে ২০০৪ বালোঁ দর এবং ৬ বার বর্ষসেরা ইউক্রেনীয় ফুটবলারের পুরস্কার জয় অন্যতম। দলগতভাবে, খেলোয়াড় হিসেবে শেভচেঙ্কো সর্বমোট ১৯টি শিরোপা জয়লাভ করেছিলেন, যার মধ্যে ১২টি দিনামো কিয়েভের হয়ে, ৫টি এসি মিলানের হয়ে এবং ২টি চেলসির হয়ে জয়লাভ করেছিলেন।
প্রারম্ভিক জীবন
আন্দ্রি মিকোলায়োভিচ শেভচেঙ্কো ১৯৭৬ সালের ২৯শে সেপ্টেম্বর তারিখে সোভিয়েত ইউনিয়নের অধীনস্থ ইউক্রেনের দভির্কিভশ্চিনায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম প্রাপোরশ্চিক মিকোলা রিহোরোভিচ শেভচেঙ্কো। ১৯৭৯ সালে, তিনি তার পরিবারের সাথে কিয়েভ – ওবোলনের (মিনস্ক জেলাটি ১৯৭৫ সালে তৈরি করা হয়) নবনির্মিত এলাকায় স্থানান্তরিত হয়েছিলেন। কিয়েভে শেভচেঙ্কো ২১৬তম সিটি স্কুলে অধ্যয়ন করেন এবং ১৯৮৬ সালে ৯ বছর বয়সে অলেকসান্দ্র শপাকভ দ্বারা পরিচালিত ফুটবল বিভাগে ভর্তি হয়েছিলেন। চেরনোবিল পারমাণবিক বিদ্যুৎ কেন্দ্রে দুর্ঘটনার কারণে, তার ক্রীড়া দলের সাথে তাকে সাময়িকভাবে শহর থেকে অন্যত্র নেওয়া হয়েছিল। অল্প বয়সেই তিনি এলএলডব্লিউআই ইউক্রেনীয় জুনিয়র লিগে প্রতিযোগিতামূলক বক্সার ছিলেন, তবে শেষ পর্যন্ত তিনি ফুটবলকে ঘিরেই তার ভবিষ্যৎ গড়ার সিদ্ধান্ত গ্রহণ করেছিলেন।
আন্তর্জাতিক ফুটবল
১৯৯৫ সালের ২৫শে মার্চ তারিখে, মাত্র ১৮ বছর ৫ মাস ২৫ দিন বয়সে, উভয় পায়ে ফুটবল খেলায় পারদর্শী শেভচেঙ্কো ক্রোয়েশিয়ার বিরুদ্ধে অনুষ্ঠিত উয়েফা ইউরো ১৯৯৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটিতে ইউক্রেন ৪–০ গোলের ব্যবধানে পরাজিত করেছিল। ইউক্রেনের হয়ে অভিষেকের বছরে শেভচেঙ্কো সর্বমোট ২ ম্যাচে অংশগ্রহণ করেছিলেন। জাতীয় দলের হয়ে অভিষেকের ১ বছর ১ মাস ৬ দিন পর, ইউক্রেনের জার্সি গায়ে প্রথম গোলটি করেছিলেন; ১৯৯৬ সালের ১লা মে তারিখে, তুরস্কের বিরুদ্ধে ম্যাচে ইউক্রেনের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ২০১১ সালের ১৪ই নভেম্বর তারিখে, তিনি জার্মানির বিরুদ্ধে ২০০২ ফিফা বিশ্বকাপ বাছাইপর্বের ম্যাচে ইউক্রেনের হয়ে প্রথমবারের মতো অধিনায়কের দায়িত্ব পালন করেছিলেন, ম্যাচটিতে ইউক্রেন ৪–১ গোলের ব্যবধানে পরাজিত করেছিল।
শেভচেঙ্কো জার্মানিতে অনুষ্ঠিত ২০০৬ ফিফা বিশ্বকাপের জন্য ওলেগ ব্লোখিনের অধীনে ঘোষিত ইউক্রেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন, উক্ত আসরে তিনি ইউক্রেনের অধিনায়কের দায়িত্ব পালন করেছেন। ২০০৬ সালের ১৪ই জুন তারিখে, তিনি স্পেনের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছিলেন।  উক্ত বিশ্বকাপে তিনি ৫ ম্যাচে ২টি গোল করেছিলেন। ২০০৬ সালের ১৯শে জুন তারিখে, সৌদি আরবের বিরুদ্ধে ম্যাচে তিনি ফিফা বিশ্বকাপে তার প্রথম গোলটি করেছিলেন।
২০০৩ সালের ১০ই নভেম্বর তারিখে স্পেনের ভালেনসিয়ার মানুয়েল মার্তিনেস ভালেরো স্টেডিয়ামে অনুষ্ঠিত স্পেনের বিরুদ্ধে ম্যাচে অংশগ্রহণ করার মাধ্যমে তিনি ইউক্রেনের জার্সি গায়ে তার ৫০তম ম্যাচ খেলেছিলেন, ম্যাচটিতে ইউক্রেন ২–১ গোলের ব্যবধানে পরাজিত হয়েছিল, যেখানে তিনি ৯০ মিনিট খেলার পাশাপাশি একটি অ্যাসিস্ট করেছিলেন। অন্যদিকে, ২০১০ সালের ৮ই আগস্ট তারিখে শেভচেঙ্কো তার খেলোয়াড়ি জীবনে ১০০তম ম্যাচটি খেলেছিলেন, কানাডার বিরুদ্ধে ইউক্রেনের কিয়েভের ভালেরি লোবানভস্কি দিনামো স্টেডিয়ামে অনুষ্ঠিত উক্ত ম্যাচটি ২–২ গোলে ড্র হয়েছিল; ম্যাচটিতে তিনি ইউক্রেনের অধিনায়কের দায়িত্ব পালন করেছেন।  ২০১২ সালের ১৯শে জুন তারিখে শেভচেঙ্কো ৩৫ বছর বয়সে ইউক্রেনের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন।  ইউক্রেনের দোনেৎস্কের ডনবাস এরিনায় অনুষ্ঠিত ইংল্যান্ডের বিরুদ্ধে উক্ত ম্যাচে ইউক্রেন ১–০ গোলের ব্যবধানে পরাজিত করেছিল, ম্যাচটিতে তিনি পূর্ণ ৯০ মিনিট খেলেছিলেন।   আন্তর্জাতিক ফুটবলে, তার ১৭ বছরের খেলোয়াড়ি জীবনে তিনি সর্বমোট ১১১ ম্যাচে ৪৮টি গোল করেছিলেন।
ব্যক্তিগত জীবন
শেভচেঙ্কো ফ্যাশন ডিজাইনার জর্জো আরমানির ঘনিষ্ঠ বন্ধু এবং আরমানির জন্য মডেলিং করেছেন, এছাড়াও আরমানির সাথে তার দুটি বুটিক করেছেন। স্ত্রীর সাথে তিনি "Ikkon.com" নামক একটি ই-কমার্স ওয়েবসাইট শুরু করেছেন, যা পুরুষদের ফ্যাশন এবং জীবনযাত্রার প্রতি নিবেদিত। ২০০৫ সালের জুন মাসে, তিনি এসওএস চিলড্রেনস ভিলেজ নামক দাতব্য সংস্থার দূত নিযুক্ত হন। অনাথ শিশুদের সহায়তা করার জন্য শেভচেঙ্কোর একটি ফাউন্ডেশনও রয়েছে।
২০১৩ সালের সেপ্টেম্বর মাসে, গলফে আগ্রহী শেভচেঙ্কো তার প্রথম পেশাদার গলফ প্রতিযোগিতায় খারকিউ সুপারিয়র কাপে অংশগ্রহণ করেছেন। ২০১৪ সালের ৮ই জুন তারিখে, তিনি সকার এইডের হয়ে ইংল্যান্ডের বিরুদ্ধে বিশ্ব একাদশের প্রতিনিধিত্ব করেন।
গ্যারি নেভিল
গ্যারি আলেক্সান্ডার নেভিল (জন্ম ফেব্রুয়ারি ১৮, ১৯৭৫ গ্রেটার ম্যানচেস্টারের বারি অঞ্চলে) একজিন ইংরেজ ফুটবলার যিনি ইংল্যান্ডের পক্ষে সবচেয়ে বেশি ম্যাচ খেলা রক্ষনভাগের খেলোয়াড়। তিনি রাইট ফুল ব্যাক হিসেবে খেলে থাকেন। তিনি ম্যানচেস্টার ইউনাইটেডের অধিনায়ক ছিলেন পাঁচ বছর।
ওল্ড ট্রাফোর্ডে নেভিলের ক্যারিয়ার শুরু হয় সেন্ট্রাল ডিফেন্ডার হিসেবে কিন্তু পরে তিনি ফুল ব্যাকে পরিনত হন কেননা তিনি মনে করেছিলেন মধ্যমাঠে খেলার জন্য তার উচ্চতা কম। ১৯৯৫ সালে আন্তর্জাতিক পর্যায়ে তার অভিষেক ঘটে। বিগত দশ বছর ধরে রাইট ব্যাক হিসেবে তিনি দলের প্রথম পছন্দ।
ব্যক্তিগত জীবন
গ্যারি নেভিলের জন্ম হয়েছে একটি বিশাল ক্রীড়া পরিবারে; তার ছোট ভাই ফিল নেভিল একজন ফুটবলার এবং তাদের বোন ট্রেসি নেভিল নেটবলে ইংল্যান্ডের প্রতিনিধিত্ব করেছেন। তাদের পিতা নেভিল নেভিল ফুটবলের বাণিজ্যিক বিভাগে কাজ করতেন। ১৯৯০ দশকে তিনি বারিতে এক মৌসুম কাজ করেছেন। তখন থেকেই মূলত তার ছেলেরা সাফল্য পেতে শুরু করে।
২০০৫ সালে ফিল এভারটনে যোগ দেয়ার আগে, গ্যারি ও ফিল নেভিল দলগত ও আন্তর্জাতিক পর্যায়ে একসাথে খেলেছেন। এমনকি তারা যখন ম্যানচেস্টার ইউনাইটেডে একসাথে খেলতেন তখন মূল একাদশে সুযোগ পাওয়ার ব্যাপারে তাদের মধ্যে প্রতিদ্বন্দ্বীতা ছিল।
গ্যারির বাগদত্তা হচ্ছেন ২৬ বছর বয়সী এমা হাডফিল্ড, যার সাথে গ্যারির সম্পর্ক তিন বছরের। ২০০৪ সালের আগস্টে দ্য সান পত্রিকা একটি সংবাদ প্রকাশ করে দাবী করে এমা গ্যারির সাথে প্রতারনা করেছেন যখন গ্যারি ইংল্যান্ডের হয়ে পর্তুগালের বিপক্ষে খেলছেন। এমা পত্রিকার কাছে তাৎক্ষণিত ক্ষমা দাবী করেন, যা দিতে অস্বীকৃতি জানানোর পর পত্রিকার বিরুদ্ধে মামলা করা হয়। ২০০৫ সালের মে মাসে উভয় পক্ষের সম্মতিতে সান এমাকে ৭৫,০০০ পাউন্ড ক্ষতিপূরণ দেয়। ২০০৭ সালের জুন ১৬ তারিখে তারা বিয়ের পরিকল্পনা করছেন, যেদিন তার ইংল্যান্ড সতীর্থ স্টিভেন জেরার্ড (অ্যালেক্স কুরানের সাথে) এবং মাইকেল ক্যারিকও বিয়ে করবেন
সম্মাননা
কেবল প্রধান সম্মনানাগুলি
পাবলো পিকাসো
পাবলো রুইজ ই পিকাসো (২৫ অক্টোবর ১৮৮১ – ৮ এপ্রিল ১৯৭৩), পাবলো পিকাসো হিসেবে পরিচিত, ছিলেন একজন স্প্যানিশ চিত্রশিল্পী, ভাস্কর, প্রিন্টমেকার, মৃৎশিল্পী, মঞ্চ নকশাকারী, কবি এবং নাট্যকার। বিংশ শতাব্দীর একজন বিখ্যাত এবং অত্যন্ত প্রভাবশালী শিল্পী হিসেবে তিনি কিউবিস্ট আন্দোলনের সহ-প্রতিষ্ঠাতা, গঠনকৃত ভাস্কর্যের উদ্ভাবন, কোলাজের সহ-উদ্ভাবন, এবং চিত্রশৈলীর বিস্তৃত ভিন্নতার কারণে অধিক পরিচিতি লাভ করেন। তার বিখ্যাত কাজের মধ্যে রয়েছে প্রোটো-কিউবিস্ট লেই দেমোয়াজেল দে'ভিনিয়োঁ (১৯০৭) এবং স্পেনের গৃহ যুদ্ধের বিরুদ্ধে আঁকা গের্নিকা (১৯৩৭)। পিকাসো, হেনরি মাতিসে এবং মার্সেল ডচাম্প এই তিনজন শিল্পী ২০শ শতাব্দীর শুরুতে প্লাস্টিক আর্টে বৈপ্লবীয় উন্নতি সাধনের মাধ্যমে চিত্রকর্ম, ভাস্কর্য, প্রিন্টমেকিং এবং মৃৎশিল্পে ব্যাপক পরিবর্তন ঘটান। পিকাসো ২০শ শতাব্দীর শিল্পে একজন শ্রেষ্ঠ-পরিচিত ব্যক্তিত্বে পরিণত হন।
দামি শিল্পকর্ম
২০১৫ সালের ১১ই মে স্পেনের কিংবদন্তি চিত্রশিল্পী পাবলো পিকাসোর আঁকা 'উইমেন অব আলজিয়ার্স' ছবিটি বিশ্বের সবচেয়ে দামি শিল্পিকর্মে পরিণত হয়েছিল । নিলামে চিত্রকর্মটি রেকর্ড ১৭ কোটি ৯৩ লাখ ৬৫ হাজার মার্কিন ডলারে বিক্রি হয়েছিল । বাংলাদেশি মুদ্রায় এর পরিমাণ প্রায় ১৪০০ কোটি টাকা । পিকাসোর এ তৈলচিত্রটিতে উজ্জ্বল রঙের ব্যবহার করা হয়েছিল । এতে পিকাসোয় সুপরিচিত কিউবিক ধারায় ছাপ রয়েছে । নগ্ন এক রমণীকে সেখানে দেখা গেছে । এটি পিকাসোর ১৫টি শিল্পকর্মের একটি সিরিজের অংশ ।
১৯৫৪-৫৫ সালের দিকে এটি এঁকেছিলেন তিনি । এটিতে A থেকে O পর্যন্ত  ইংরেজি বর্ণমালার ব্যবহার ছিল । নিলামে সবচেয়ে বেশি দামে বিক্রি হাওয়া শিল্পকর্মের তালিকায় ছিল ব্রিটিশ চিত্রশিল্পী ফ্রান্সিস বেকন 'Three of Studies of Lusian Froyd' । ২০১৩ সালে নভেম্বরে এটি ১৪ কোটি ২৪ লাখ ডলারে বিক্রি হয় ।
শাহাব উদ্দিন
একই নামের অন্যান্য ব্যক্তিবর্গের জন্য দেখুন শাহাবুদ্দিন আহমেদ (দ্ব্যর্থতা নিরসন)।
প্রারম্ভিক জীবন
শাহাব ১৯৫৪ সালের ৩১ ডিসেম্বর মৌলভীবাজারের বড়লেখার পাখিয়ালা গ্রামে জন্মগ্রহণ করেন। তার পিতার নাম মোঃ আব্দুর রহিম ও মাতা আনোয়ারা বেগম। তিনি মুরারিচাঁদ কলেজ থেকে ১৯৭৫ সালে স্নাতক ডিগ্রি লাভ করেন।
রাজনৈতিক জীবন
শাহাব ১৯৯৬ সালের জুনে অনুষ্ঠিত সপ্তম জাতীয় সংসদ নির্বাচনে প্রথমবারেরমত আওয়ামী লীগের প্রার্থী হিসেবে মৌলভীবাজার-১ থেকে নির্বাচন করে বিজয়ী হন। সপ্তম জাতীয় সংসদে তিনি ডাক, তার ও টেলিযোগাযোগ মন্ত্রণালয় এবং পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০০১ সালে অষ্টম জাতীয় সংসদ নির্বাচনে তিনি প্রতিদ্বন্দ্বিতা করে পরাজতি হন। এরপর ২০০৮ সালে নবম জাতীয় সংসদ নির্বাচনে বিজয়ী হয়ে নবম সংসদে ভূমি মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।
২০১৪ সালে দশম জাতীয় সংসদে তিনি হুইপ হিসেবে এবং একইসাথে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটি, জাতীয় সংসদের বিশেষ অধিকার কমিটি, বাংলাদেশ এ্যাসোসিয়েশন্স অব পার্লামেন্টারিয়ান অন পপুলেশন এ্যান্ড ডেভলপমেন্ট (বিএপিপিডি), নিরাপদ মাতৃত্ব ও মাতৃস্বাস্থ্যের উন্নয়ন বিষয়ক সাব-কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে বিজয়ী হয়ে শেখ হাসিনার চতুর্থ মন্ত্রিসভায় পরিবেশ, বন ও জলবায়ু পরিবর্তন মন্ত্রীর দায়িত্ব পান।
ব্যক্তিগত জীবন
শাহাব ব্যক্তিগত জীবনে বেগম শিরিন আক্তারের সাথে বিবাহ বন্ধনে আবদ্ধ হন। এই দম্পতির দুই পুত্র ও দুই কন্যা সন্তান রয়েছে।
ট্যাফি ওয়াজ এ ওয়েলশম্যান
“ট্যাফি ওয়াজ অ্যা ওয়েলশম্যান” হলো ইংরেজি ভাষার একটি শিশুতোষ ছড়া। অষ্টাদশ ও ঊনবিংশ শতাব্দীর মাঝে ছড়াটি অনেক জনপ্রিয় হয়েছিল। এর রাউড লোকসঙ্গীত সূচক সংখ্যা ১৯২৩৭।
উৎস ও ইতিহাস
“ট্যাফি” শব্দটি সম্ভবত ওয়েলশ নাম “Dafydd” ও “Taff” (টাফ নদী; যার তীরে কার্ডিফ গড়ে উঠেছে) শব্দ দুইটির একীভূত রূপ। অষ্টাদশ শতাব্দীর মাঝামাঝি সময়ে এই শব্দটি ব্যবহৃত হতো বলে ধারণা করা যায়। ড্যাফি ডাকের (Daffy Duck) সাথে ছন্দ মেলানোর জন্য এটি সংক্ষিপ্ত “অ্যা” হিসেবে উচ্চারিত হয়। “Taffy” অথবা “Taff” স্পষ্টত পঙ্ক্তি ও অন্যান্য জায়গায় থাকলেও তখন এগুলো অবমাননাকর কিছু ছিল না। দ্বিতীয় বিশ্বযুদ্ধের সময়েও Geordie, Scouse বা Jock-এর মতো আঞ্চলিক কিছু অপশব্দের মতো Taffy শব্দটি ওয়েলশ বংশোদ্ভূত কোনো সৈনিককে বোঝাত, তবে তা গালির অর্থ করত না। অনুরূপভাবে ইংরেজদের বিদ্যালয়ে একজন ওয়েলশ শিক্ষক “Taffy” পদবিতে পরিচিত হতেন। তবে ওয়েলশরা নিজেদের একজন “Taff” হিসেবে খুব কম পরিচয় দিতেন, যার থেকে গালির অর্থ আসা শুরু হয়। (তুলনা: গর্ডিরা [Geodie] নিজেদের এই নামে পরিচয় দেয়।) ছড়াটি ১৭৪৪ সালে মুদ্রিত টমি থাম্ব’স প্রিটি সং বুক-এ প্রকাশিত একটি ছড়ার সাথে সম্পর্কিত হতে পারে, যার লাইনগুলো হলো:
ছড়ার সবচেয়ে পরিচিত রূপের সবচেয়ে পুরনো নথি পাওয়া যায় ১৭৮০ সালে মুদ্রিত ন্যান্সি কুক’স প্রিটি সং বুক-এ, যার লাইনগুলো ছিল:
অষ্টাদশ শতকের শেষ দিকে মুদ্রিত সংস্করণগুলোতে অনুরূপ লাইনগুলো পাওয়া যায়। তবে, ১৮০৫ সালে প্রকাশিত সংস ফর দ্য নার্সারি-তে প্রথম সহিংসতার লক্ষণ পাওয়া যায়। এর শেষ লাইনগুলো ছিল:
১৮৪০-এর দশকে জেমস অর্চার্ড হ্যালিওয়েল দুইটি সংস্করণ সংগ্রহ করেন, যেগুলো হলো
একদিনের আন্তর্জাতিক ক্রিকেটে বাংলাদেশের রেকর্ডের তালিকা
এটি একদিনের আন্তর্জাতিক ক্রিকেটে বাংলাদেশের রেকর্ডের একটি তালিকা। এ তালিকায় আছে একদিনের আন্তর্জাতিক (ওডিআই) ক্রিকেটে দলীয় ও ব্যক্তিগত পরিসংখ্যান। বাংলাদেশ প্রথম ওডিআই খেলে ৩১ মার্চ ১৯৮৬ সালে পাকিস্তানের বিপক্ষে। বাংলাদেশ প্রথম ওডিআই জয় পায় কেনিয়ার বিপক্ষে ১৭ মে ১৯৯৮ সালে।
তালিকা স্বরলিপি
টীমের জন্য প্রতিকী শব্দ
ব্যাটিং প্রতিকী
বোলিং প্রতিকী
বর্তমানে খেলছে প্লেয়ার
ধারাবাহিক রান
আবু কাশ
আবু কাশ ( ابو قش  ) হল একটি ফিলিস্তিনি গ্রাম যা রামাল্লা এবং উত্তর পশ্চিম তীরের আল-বিরহ গভর্নরেটে অবস্থিত। রামাল্লার উত্তরে ও বিরজেইট বিশ্ববিদ্যালয়ের দক্ষিণে অবস্থিত। ফিলিস্তিনি কেন্দ্রীয় পরিসংখ্যান ব্যুরো অনুসারে, ২০০৭ সালে এটির জনসংখ্যা ছিল প্রায় এক হাজার চার শত চার জন (১৪০৪)।
অবস্থান
আবু কাশ রামাল্লার উত্তরে দূরে অবস্থিত। এর সীমান্তে রয়েছে-পূর্বে সুরদা এবং জিপনা, উত্তরে বীর জিট, পশ্চিমে আল-জায়তুনেহ ও রামাল্লায়, আর দক্ষিণে রয়েছে রামাল্লায় ও সুরদা।
ইতিহাস
এখানে বাইজেন্টাইন যুগের দুটি সমাধি রয়েছে। যা তার লোকেশন প্রকাশ করে।
বাইজেন্টাইন ও মামলুক যুগের শেরদও এখানে পাওয়া গেছে।
অটোমান যুগ
১৮৬৩ সালে ভিক্টর গুয়েরিন এটিকে " প্রায় বিশটি বাড়ির একটি গ্রাম যা একটি উঁচু পাহাড়ে অবস্থিত এবং এর ঢালগুলি আংশিকভাবে লতাগুল্ম, জলপাই গাছ এবং ডুমুর গাছে আচ্ছাদিত।"
প্রায় ১৮৭০ সালের দিকে অটোমান গ্রামের একটি তালিকা নির্দেশ করে যে, গ্রামে ২৫টি বাড়ি এবং ৭৮ জন জনসংখ্যা ছিল, যদিও জনসংখ্যার সংখ্যা শুধুমাত্র পুরুষদের অন্তর্ভুক্ত ছিল। এটি আরও উল্লেখ করা হয়েছে যে, এটি সুরদার ঠিক পশ্চিমে অবস্থিত ছিল।
১৮৮২ সালে পিইএফ এর ওয়েস্টার্ন প্যালেস্টাইনের জরিপ (এসডবলিউপি) আবু কাশকে বর্ণনা করেছে: "একটি খুব ছোট গ্রাম, উত্তরে একটি কূপ, একটি প্রাচীন রাস্তার কাছে কয়েকটি জলপাই রয়েছে।"
১৮৯৬ সালে আবু কাশের জনসংখ্যা অনুমান করা হয়েছিল প্রায় ২০৪ জন।
ব্রিটিশ ম্যান্ডেট যুগ
থাম্ব| ১৯৪২ সালে কৃষি টেরেস (ব্রিটিশ ম্যান্ডেট) ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদম শুমারিতে দেখা যায় যে, আবু কাশের জনসংখ্যা ১৭১ জন মুসলমান ছিল এবং ১৯৩১ সালের আদম শুমারিতে দেখা যায় এখানে ৪৯টি বাড়িতে ২৪৬ জন বাসিন্দা বাস করত।
১৯৪৫ সালের পরিসংখ্যানে দেখা যায়, আবু কাশের জনসংখ্যা ছিল ৩০০ জন মুসলিম, এবং মোট ভূমির পরিমাণ ৪৭৫১ ডুনাম। তার মধ্যে ১,১৬৬টি ডুনাম ছিল আবাদ ও সেচযোগ্য জমি, ১৪৪৭টি ডুনাম শস্যের জন্য, যেখানে ৪২টি ডুনাম ছিল বিল্ট-আপ এলাকা হিসাবে।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, আবু কাশ জর্ডানের শাসনের অধীনে আসে। এটি ১৯৫০ সালে জর্ডান দ্বারা সংযুক্ত করা হয়েছিল।
১৯৬১ সালে এর জনসংখ্যা ছিল ৫১০ জন।
১৯৬৭ সালের পর
১৯৬৭ সালে ছয় দিনের যুদ্ধের পর থেকে আবু কাশ ইসরায়েলি সরকারের দখলে রয়েছে ।
১৯৯৫ সালে অসলো ২য় চুক্তির পর, আবু কাশ ভূমির ৯৯.৮% এলাকা বি ভূমি এবং অবশিষ্ট ০.২% এলাকা সি হিসাবে শ্রেণীবদ্ধ করা হয়েছিল।
বাংলাদেশ–যুক্তরাজ্য সম্পর্ক
বাংলাদেশ-যুক্তরাজ্য সম্পর্ক বলতে বাংলাদেশ ও যুক্তরাজ্যের মধ্যে দ্বিপাক্ষিক সম্পর্ককে বোঝায়। বাংলাদেশ ও যুক্তরাজ্য উভয়ই কমনওয়েলথ অব নেশনস এবং জাতিসংঘের সদস্য।
ইতিহাস
ব্রিটেন ও বাংলাদেশের মধ্যে সম্পর্ক ব্রিটিশ ভারত থেকে শুরু। বাংলাদেশের স্বাধীনতা যুদ্ধের সময় পালিয়ে যাওয়া কূটনীতিকদের ব্রিটেন আশ্রয় দেয়। ব্রিটিশ সরকার, রাজনীতিবিদ এবং গণমাধ্যম বাংলাদেশে অত্যাচারের সমালোচনা করে এবং মুক্তি বাহিনীর জন্য সহানুভূতি প্রদর্শন করে। ১৯৭২ সালের ৪ ফেব্রুয়ারি ব্রিটেন বাংলাদেশকে স্বীকৃতি দেয়, এর ফলে পরবর্তীতে ইউরোপীয় ও কমনওয়েলথের অন্যান্য দেশ থেকে বাংলাদেশ স্বীকৃতি লাভ করে এবং ১৯৭২ সালের ১৮ ই এপ্রিল বাংলাদেশকে কমনওয়েলথের অন্তর্ভুক্ত করা হয়। ১৯৭২ সালে ব্রিটেন বাংলাদেশের রাজধানী ঢাকায় একটি হাই কমিশন প্রতিষ্ঠা করে, বাংলাদেশে নিযুক্ত প্রথম ব্রিটিশ হাই কমিশনার ছিলেন এন্টোনি গোল্ড্‌স।
ব্রিটিশ বাংলাদেশী
পশ্চিমা বিশ্বের মধ্যে সবচেয়ে বেশি প্রবাসী বাংলাদেশী ব্রিটেনে বসবাস করে। ব্রিটিশ বাংলাদেশী সম্প্রদায় যুক্তরাজ্যের বৃহত্তম অভিবাসী সম্প্রদায়। তারা প্রধানত ইস্ট লন্ডন, টাওয়ার হ্যামলেট্‌সে বসবাস করে। এখানে বসবাসকারী মোট জনসংখ্যার প্রায় ৩৩ শতাংশই বাংলাদেশী। জাতীয় আদম শুমারির তথ্যমতে প্রায় ৫,০০,০০০ প্রবাসী বাংলাদেশী ব্রিটেনে বসবাস করে, যাদের ৯৫ ভাগই সিলেটি। লন্ডনের বাইরেও যেমন ম্যানচেস্টার, ওয়েস্টমিনস্টার ইত্যাদিতে প্রচুর পরিমানে সিলেটি প্রবাসী বাংলাদেশী বসবাস করে। ব্রিটেন ইউরোপের সর্ববৃহৎ ওপেন এয়ার এশীয় উৎসব বৈশাখী মেলা উৎযাপন করে থাকে, যা লন্ডনে অনুষ্ঠিত একটি বাংলাদেশি অনুষ্ঠান।
যুক্তরাজ্যে বাংলা জাতিগত প্রচার মাধ্যম, পৃথিবীর প্রাচীনতম ও বৃহত্তম বাংলা প্রচার মাধ্যম; ৫ টি টিভি চ্যানেল এবং ১২ টি বাংলা ও ইংরেজি জাতিগত দৈনিক / সাপ্তাহিক পত্রিকার মাধ্যমে উল্লেখযোগ্য খ্যাতির সাথে পরিচালনা করছে। এই প্রচার মাধ্যম বাংলাদেশ এবং বাংলাদেশি সংস্কৃতি সম্পর্কে দ্বিতীয় এবং তৃতীয় প্রজন্মের ব্রিটিশ-বাংলাদেশিদের মধ্যে সচেতনতা সৃষ্টির জন্য প্রশংসনীয় কাজ করছে।
রাষ্ট্র পরিদর্শন
বাংলাদেশি প্রধানমন্ত্রী শেখ হাসিনা লন্ডনে গার্ল সামিটের জন্য ইউকে যান। আরো উল্লেখযোগ্যভাবে, এই সফর ২০১৪ সালের নির্বাচনের পর শেখ হাসিনার কোন পশ্চিমা দেশে প্রথম সফর। প্রধানমন্ত্রী শেখ হাসিনা ব্রিটিশ প্রধানমন্ত্রী ডেভিড ক্যামেরনের সঙ্গে গার্ল সামিটে অংশগ্রহণের ইতিবাচক ফলাফল ব্যাখ্যা করার জন্য বাংলাদেশ-ব্রিটেনের দ্বিপাক্ষিক সম্পর্কের ওপর জোর দিয়েছেন।
বাণিজ্য ও বিনিয়োগ
২০০৭ থেকে ২০১২ সালের মধ্যে দ্বিপাক্ষিক পণ্য ও সেবার ক্ষেত্রে ১১৯% বৃদ্ধি পেয়েছে। যুক্তরাজ্য ২০১৩ সালে বাংলাদেশে ৪৫০ মিলিয়ন পাউন্ডের পণ্য ও সেবার রপ্তানি করে। এর মধ্যে ৭১% ছিল সেবাভিত্তিক। ২০১৪ সালে পণ্য রপ্তানি ছিল ১৩১ মিলিয়ন পাউন্ডে। ২০১৩ সালে বাংলাদেশে যুক্তরাজ্যের প্রধান রপ্তানি ছিল চিকিত্সার উদ্দেশ্যে পারমাণবিক চুল্লি, বয়লার, যন্ত্রপাতি ও যান্ত্রিক প্রয়োগ / বৈদ্যুতিক যন্ত্রাংশ ও সরঞ্জাম / সাউন্ড রেকর্ডার এবং পুনরূত্পাদনকারক, টেলিভিশন ইমেজ এবং সাউন্ড রেকর্ডার এবং প্রডাক্টর, এবং অংশ / জিনিসপত্র, লোহা ও ইস্পাত অবশিষ্ট, খাদ্য শিল্পের বর্জ্য, গবাদি পশুর জাব।
২০২১ জিম্বাবুয়ে ক্রিকেট দলের আয়ারল্যান্ড সফর
জিম্বাবুয়ে পুরুষ ক্রিকেট দল তিনটি একদিনের আন্তর্জাতিক (ওডিআই) ম্যাচ ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলতে ২০২১ সালের আগস্ট ও সেপ্টেম্বর মাসে আয়ারল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  ক্রিকেট আয়ারল্যান্ড ২০২১ সালের ফেব্রুয়ারি মাসে সফরের সূচি নিশ্চিত করে।  প্রথমে শুধু তিনটি টি২০আই ম্যাচ আয়োজনের কথা থাকলেও পাকিস্তানের বিপক্ষে আয়ারল্যান্ডের কিছু পরিকল্পিত ম্যাচ বাতিল হয়ে যাওয়ার কারণে সিরিজটিতে আরও দুটি টি২০আই ম্যাচ যোগ করা হয়।
সফরকারী দলের কোয়ারেন্টিন সম্পর্কিত জটিলতার কারণে সিরিজটির সূচিতে পরিবর্তন আসবে বলে ক্রিকেট আয়ারল্যান্ড ২০২১ সালের ২২ জুলাই ঘোষণা দেয়। তাদের লক্ষ্য ছিল ২০২১ সালের আগস্ট ও সেপ্টেম্বর মাসে সিরিজটিকে স্থানান্তরিত করা। জিম্বাবুয়ে ক্রিকেট আগস্টের ১৯ তারিখ দেশ ছাড়ার প্রস্তাব দিয়ে আয়ারল্যান্ড সফরের জন্য সরকারের কাছ থেকে অনুমতি প্রার্থনা করে। ২০২১ সালের ৫ আগস্ট ক্রিকেট আয়ারল্যান্ড সিরিজ শুরুর তারিখ ২৭ আগস্ট হিসেবে ঘোষণা করে সিরিজের নতুন সূচি নিশ্চিত করে।
টি২০আই সিরিজে আয়ারল্যান্ড ৩–২ ব্যবধানে জয়ী হয়। ওডিআই সিরিজটি ১–১ ব্যবধানে ড্র হয়।
দলীয় সদস্য
প্রথম টি২০আই ম্যাচ খেলার সময় চোট পাওয়ায় কার্টিস ক্যাম্ফার আয়ারল্যান্ডের ওডিআই দল থেকে ছিটকে যান। তাঁর পরিবর্তে শেন গেটকেটকে আয়ারল্যান্ডের ওডিআই দলে নেয়া হয়।
লিলিয়েসলিফ ফার্ম
ডান|থাম্ব| লিলিয়েসলিফ ফার্মের খড়ের ঘর লিলিয়েসলিফ ফার্ম হলো দক্ষিণ আফ্রিকার উত্তর জোহানেসবার্গের একটি জায়গা, যেটি ১৯৬০-এর দশকে আফ্রিকান ন্যাশনাল কংগ্রেস কর্মীদের জন্য একটি নিরাপদ আশ্রয় হিসাবে ব্যবহারের জন্য সর্বাধিক পরিচিত। ১৯৬৩ সালে, দক্ষিণ আফ্রিকার পুলিশ ফার্মে অভিযান চালিয়ে এক ডজনেরও বেশি এএনসি নেতা ও কর্মীকে গ্রেপ্তার করে, যাদের তখন রিভোনিয়া ট্রায়াল এর মাধ্যমে বিচার করা হয়েছিল। বর্ণবৈষম্যের অবসানের পর থেকে এলাকাটি একটি জাদুঘর ও ঐতিহ্যবাহী স্থানে পরিণত হয়েছে।
ইতিহাস
ফার্মহাউসটি জোহানেসবার্গের বাইরের শহরতলী রিভোনিয়ায় অবস্থিত। ১৯৬১ সালে, গুপ্ত দক্ষিণ আফ্রিকান কমিউনিস্ট পার্টির সদর দফতর এবং রাজনৈতিক পলাতকদের জন্য একটি নিরাপদ আশ্রয় হিসাবে ব্যবহার করার জন্য সম্পত্তিটি আর্থার গোল্ডরিচ এবং হ্যারল্ড ওলপে কিনেছিলেন। আফ্রিকান ন্যাশনাল কংগ্রেস নেতা নেলসন ম্যান্ডেলার একটি নিরাপদ জায়গা দরকার হলে তিনি সেখানে, খামারে কাজ করার জন্য ভাড়া করা কৃষক ডেভিড মোটসামাই ছদ্মনামে বসবাস করেছিলেন।
১৯৬৩ সালের ১১ জুলাই, নিরাপত্তা পুলিশ ফার্মে অভিযান চালায় এবং আন্ডারগ্রাউন্ডের ১৯ জন সদস্যকে গ্রেপ্তার করে, পরে তাদের অনেককে নাশকতার অভিযোগে অভিযুক্ত করে এবং বিচার করে। পুলিশ দুটি সূত্র থেকে অবস্থান সম্পর্কে জানতে পেরেছিল: জর্জ মেলিস, যিনি রিভোনিয়া ক্যারাভান পার্কের কাছাকাছি থাকতেন, খামার এলাকায় এবং বাইরে বেশ কয়েকটি গাড়ি যেতে দেখেন এবং তার পরিবারকে বলেছিলেন; এবং এএনসির সশস্ত্র শাখা uMkhonto we Sizwe- তে থাকা একজন পুলিশ তথ্যদাতা। উক্ত কর্মীরা নেতাকর্মীরা খড়ের ছাউনি দেওয়া একটি কক্ষে মিটিং করছিল এবং অভিযান দেখে তারা বিস্মিত হয়ে পড়ে। তারা ইতোমধ্যেই অন্য একটি নিরাপদ বাড়িতে যাওয়ার সিদ্ধান্ত নিয়েছিল, ১১ জুলাই ছিল লিলিয়েসলিফে তাদের শেষ বৈঠক। নেলসন ম্যান্ডেলা ইতোমধ্যেই কারাগারে ছিলেন, বেআইনিভাবে দেশ ছাড়ার জন্য আগের বছর গ্রেপ্তার হয়ে পাঁচ বছরের সাজা ভোগ করছিলেন। পুলিশ অভিযানের সময় একটি কয়লা বাংকারে লুকিয়ে রাখা কিছু নথি খুঁজে পায়, যা ম্যান্ডেলাকে দোষী সাব্যস্ত করে । ফলস্বরূপ, তাকে অভিযুক্ত করা হয়েছিল এবং অন্যদের সাথে বিচারের মুখোমুখি করা হয়েছিল।
১৯৬৩ সালের অক্টোবর থেকে ১৯৬৪ সালের জুন পর্যন্ত চলা এই বিচারটি ম্যান্ডেলা এবং অন্য সাতজনকে দোষী সাব্যস্ত করে যাবজ্জীবন কারাদণ্ডের মাধ্যমে শেষ হয়।
বর্ণবাদের সমাপ্তির পর
লিলিয়েসলিফ ফার্মের খামারবাড়িটি এখন জোহানেসবার্গের ধীরে ধীরে ছড়িয়ে পড়া শহরতলির দ্বারা বেষ্টিত রয়েছে, তবে ঐতিহাসিক স্থানটি দর্শকদের জন্য আবার খুলে দেওয়া হয়েছে। দালানগুলিকে তাদের আগের অবস্থায় ফিরিয়ে আনা হয়েছে এবং ভিজ্যুয়াল এবং অডিও-ভিজ্যুয়াল প্রদর্শনীর মাধ্যমে পুলিশের অভিযানের নাটকীয় ঘটনাগুলিকে পুনঃনির্মাণ করা হয়।
কারেন বার্গ
কারেন বার্গ (জন্ম কারেন মুলনিক ; অক্টোবর ১২, ১৯৪২ – ৩০ জুলাই, ২০২০) একজন আমেরিকান লেখক ছিলেন। তিনি নিউ ইয়র্ক সিটিতে জন্মগ্রহণ করেন। কাব্বালা সেন্টার ইন্টারন্যাশনালের প্রতিষ্ঠাতা ছিলেন বার্গ।
তিনি চারটি বই লিখেছেন; ঈশ্বর লিপস্টিক পরেন: মহিলাদের জন্য কাব্বালা ;  সরল আলো, একজন নারীর হৃদয় থেকে প্রজ্ঞা ;  অব্যাহত রাখা, পুনর্জন্ম এবং আমাদের জীবনের উদ্দেশ্য ;  এবং অন্ধকারের মধ্য দিয়ে আলোর সন্ধান করা, অনুপ্রেরণামূলক পাঠ বাইবেল এবং জোহরে নিহিত ।
বার্গ ৩০ জুলাই, ২০২০ এ ৭৭ বছর বয়সে মারা যান
এমানুয়েল পতি
এমানুয়েল 'মানু' পতি (Emmanuel "Manu" Petit) (জন্ম ২২শে সেপ্টেম্বর, ১৯৭০) একজন ফরাসি ফুটবলার। তিনি ক্লাব পর্যায়ে মোনাকো ফুটবল ক্লাব, আর্সেনাল ফুটবল ক্লাব, বার্সেলোনা ফুটবল ক্লাব এবং চেলসি ফুটবল ক্লাবের হয়ে খেলেছেন। তিনি আন্তর্জাতিক পর্যায়ে ফ্রান্সের প্রতিনিধিত্ব করেছেন এবং ১৯৯৮ সালের ফিফা বিশ্বকাপের ফাইনালে ফ্রান্সের ৩-০ জয়ে শেষ গোলটি করেছিলেন।
পোলারিস ফ্লেয়ার
পোলারিস ফ্লেয়ার হল আকাশগঙ্গা ছায়াপথের একটি সূত্রাকার গ্যাসীয় মেঘ। এটিকে আকাশে ধ্রুবমৎস্য তারামণ্ডলে পোলারিসের আশেপাশে দেখা যায়। আকাশে এই এলাকাটি আনুমানিক ৫০ বর্গ ডিগ্রি কোণে অবস্থিত। পৃথিবী থেকে এই গ্যাসীয় মেঘটির দূরত্ব প্রায় ৫০০ আলোকবর্ষ। এই মেঘটি "ডিটি১৬" নামেও পরিচিত।
রাস্ট (প্রোগ্রামিং ভাষা)
thumb|120px|রাস্টের প্রাতিষ্ঠানিক লোগো
রাস্ট একাধিক প্যারাডাইমযুক্ত, সাধারণ উদ্দেশ্যে ব্যবহারের একটি প্রোগ্রামিং ভাষা। নিরাপদ, দ্রুততর ও সহবর্তমানতাযুক্ত সফটওয়্যার তৈরিকে গুরুত্ব দিয়ে ভাষাটি নকশা করা হয়েছে।  রাস্ট কোডের গঠন সি++ এর মত। গারবেজ কালেকশন ছাড়াই রেফারেন্সগুলো মূল্যায়ন করে রাস্ট মেমোরির নিরাপদ ব্যবহারের নিশ্চয়তা দেয়।  রাস্টকে সিস্টেম প্রোগ্রামিং ভাষাগুলোর একটি ধরা হয়। এতে উঁচু্-স্তরের কিছু বিষয় যেমন ফাংশনভিত্তিক প্রোগ্রামিং এর সাথে নিচু-স্তরের মেমোরি ব্যবস্থাপনা করার উপায়ও রয়েছে।
রাস্ট ২০১০ সাথে প্রথম প্রকাশিত হয়। মোজিলা রিসার্চে ডেভ হারমান, ব্রেন্ডন আইচ এবং অন্যদের অবদানসহ গ্রেডন হোর রাস্টের নকশা করেন। নকশাকারীরা পরীক্ষামূলক সার্ভো ব্রাউজার ইঞ্জিন ও রাস্ট কম্পাইলার লেখার সময় ভাষাটিকে পরিমার্জন করেছিলেন। সি++, ওক্যামেল, হ্যাস্কেল, ইরল্যাং ইত্যাদি ভাষা রাস্টকে অধিক প্রভাবিত করেছে। স্ট্যাক ওভারফ্লো জরিপে "প্রিয় প্রোগ্রামিং ভাষা" অংশে ২০১৬ থেকে ২০২১ পর্যন্ত প্রতিবছর রাস্ট প্রথম স্থান অর্জন করেছে।
ইতিহাস
২০০৬ সালে গ্রেডন হোর ব্যক্তিগত প্রকল্প থেকে রাস্টের সূচনা। ২০০৯ সালে মোজিলা প্রকল্পটিতে সহযোগিতা শুরু করে এবং ২০১০ সালে তা ঘোষণা করে। একই বছর রাস্টের কাজ ওক্যামেল দ্বারা তৈরি প্রাথমিক কম্পাইলার থেকে এলএলভিএম ভিত্তিক ও রাস্ট দ্বারা তৈরি কম্পাইলারে স্থানান্তরিত হয়।  ২০১১ সালে রাস্ট কম্পাইলার নিজেকে কম্পাইল করতে সক্ষম হয়। ২০১৫ সালে ১৫ মে রাস্টের প্রথম স্থির সংস্করণ রাস্ট ১.০ প্রকাশিত হয়। ২০২১ সালের ৮ ফেব্রুয়ারী অলাভজনক রাস্ট ফাউন্ডেশন গঠিত হয়। এর গঠনকারী পাঁচটি প্রতিষ্ঠান হল মোজিলা, এডব্লিউএস, হুয়াওয়েই, মাইক্রোসফট ও গুগল।
সিনট্যাক্স
রাস্ট কোড গঠনগতভাবে সি ও সি++ এর মত হলেও অর্থগতভাবে এমএল ভাষা পরিবার ও হ্যাসকেলের কাছাকাছি। রাস্ট ভাষায় ফেক্টোরিয়াল নির্ণয়ের একটি রিকার্সিভ ফাংশনের উদাহরণ হল:
ভিক্টোরিয়া চ্যাপলিন
ভিক্টোরিয়া চ্যাপলিন (ইংরেজি: Victoria Chaplin; জন্ম: ১৯ মে, ১৯৫১) হলেন একজন ব্রিটিশ-মার্কিন সার্কাস পরিবেশক। তিনি প্রখ্যাত কৌতুকাভিনেতা ও চলচ্চিত্র পরিচালক চার্লি চ্যাপলিন ও তার চতুর্থ স্ত্রী উনা ওনিলের কন্যা। ২০০৬ সালে তিনি দ্য জুনবাগ সিম্ফনি শোয়ের পোশাক পরিকল্পনার জন্য ফরাসি জাতীয় মঞ্চ পুরস্কার, মলিয়ে পুরস্কার লাভ করেন।
প্রারম্ভিক জীবন
চ্যাপলিন ১৯৫১ সালের ১৯ মে ক্যালিফোর্নিয়ার সান্তা মনিকায় জন্মগ্রহণ করেন। তিনি চার্লি চ্যাপলিন ছিলেন একজন অভিনেতা ও চলচ্চিত্র পরিচালক এবং মাতা উনা ওনিল। মার্কিন যুক্তরাষ্ট্রে জন্ম নিলেও তিনি বেড়ে ওঠেন সুইজারল্যান্ডে। কিশোর বয়সে তিনি তার পিতার চলচ্চিত্র আ কাউন্টেস ফ্রম হংকং (১৯৬৬) এ অতিরিক্ত শিল্পী হিসেবে কাজ করেন। তার পিতা তাকে ১৯৬৯ সালে তার পরিকল্পিত দ্য ফ্রিক চলচ্চিত্রে আমাজনীয় বনাঞ্চলের এক পাখাওয়ালা তরুণী চরিত্রে প্রধান ভূমিকার জন্য নির্বাচন করেছিলেন। কিন্তু চ্যাপলিনের শারীরিক অসুস্থতা এবং ভিক্টোরিয়া ফরাসি অভিনেতা জঁ-বাপতিস্তে থিয়েরির সাথে পালিয়ে কারণে চলচ্চিত্র নির্মিত হয় নি।
কর্মজীবন
ভিক্টোরিয়া ও থিয়েরির প্রথম সাক্ষাৎ হয় যখন থিয়েরি তার পিতা চার্লি চ্যাপলিনের সার্কাসের সঙের প্রতি আগ্রহের কথা জানতে পারেন। থিয়েরি ভিক্টোরিয়াকে নিয়ে একটি নতুন ধরনের সার্কাস চালু করতে চান। তারা পালিয়ে যাওয়ার পর ফেদেরিকো ফেল্লিনির আই ক্লাউন্‌স (১৯৭০) চলচ্চিত্রে দুইজনকে সঙ হিসেবে দেখা যায়। পরের বছরে তিনি প্রথমবারের মত দাভিগনন উৎসবে তাদের প্রতিষ্ঠিত সমসাময়িক সার্কাস ল্য সির্কে বঁজোর-এর সার্কাস পরিবেশন করেন। ১৯৭৪ সালে তারা দুজনে আরেকটি নতুন ও ছোট সার্কাস ল্য সির্কে ইমাজিনাইর প্রতিষ্ঠা করেন। এতে শুধুমাত্র তারা দুজনে পরিবেশনা করতেন এবং মাঝে মাঝে তাদের সন্তানেরা পরিবেশনা করতেন। ১৯৯০ সালের পর থেকে তারা ল্য সির্কে ইনভিসিবল-এ সার্কাস পরিবেশনা করেন।
ব্যক্তিগত জীবন
চ্যাপলিন ও থিয়েরির দুই সন্তান। অরেইলা থিয়েরি ১৯৭১ সালে ২৪ সেপ্টেম্বর জন্মগ্রহণ করে, এবং জেমস থিয়েরি ১৯৭৪ সালের ২ মে জন্মগ্রহণ করে। তাদের দুই সন্তানও পরিবেশনা শিল্পী। ল্য সির্কে ইনিভিসিবল এ পরিবেশনার পাশাপাশি চ্যাপলিন তার সন্তানদের পরিবেশনায় সহযোগিতা করেন। তার পুত্রের দ্য জুনবাগ সিম্ফনি শোয়ের পোশাক পরিকল্পনার জন্য ২০০৬ সালে তিনি ফরাসি জাতীয় মঞ্চ পুরস্কার, মলিয়ে পুরস্কার লাভ করেন।
আরিয়েন রোবেন
১৫ জুলাই ২০২১-এ, রোবেন পেশাদার ফুটবল থেকে অবসরের ঘোষণা দেন।
ইভলিয়া সেলেবি
মেহমেদ জিল্লি (২৫ মার্চ ১৬১১ – ১৬৮২), যিনি ইভলিয়া সেলেবি (اوليا چلبى) নামেই অধিক পরিচিত, হলেন একজন অটোমান পরিব্রাজক যিনি উসমানীয় সাম্রাজ্য ও সংলগ্ন এলাকা চল্লিশ বছরেরও অধিক সময় ভ্রমণ করে সে সম্পর্কিত ভ্রমণবৃত্তান্ত সিয়াহাতনাম ("Book of Travel") নামক বইটিতে লিপিবদ্ধ করে রেখেছিলেন। প্রাক-১৯৩৪ সালে তার্কিশ নাম হিসাবে ব্যবহৃত সেলেবি শব্দটি একটি সন্মানসূচক সম্বোধন যার দ্বারা ভদ্রলোক বুঝানো হয়।
জীবনী
সেলেবি ১৬১১ সালে অটোমান সাম্রাজ্যের কনস্টান্টিনোপল অঞ্চলে জন্মগ্রহণ করেন। তার পিতা-মাতা উভয়ই উসমানীয় সাম্রাজ্যের উচ্চপদস্থ কর্মে জড়িত ছিল।
বিলাইছড়ি থানা
বিলাইছড়ি থানা বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি থানা।
প্রতিষ্ঠাকাল
বিলাইছড়ি থানা গঠিত হয় ১৯৭৬ সালে।
প্রশাসনিক এলাকাসমূহ
বিলাইছড়ি উপজেলার ৪টি ইউনিয়নের প্রশাসনিক কার্যক্রম বিলাইছড়ি থানার আওতাধীন।
হাজারিবাগ
হাজারিবাগ হল ভারত এর ঝাড়খন্ড রাজ্যের হাজারিবাগ জেলার সদর শহর।এই শহরটি উত্তর ছোটনাগপুর বিভাগ এর অন্তর্গত।
নামের অর্থ
'হাজারিবাগ' হল একটি পার্শিয়ান শব্দ।'হাজারি' শব্দের অর্থ 'হাজার' এবং ' 'বাগি' শব্দের অর্থ বাগান।
জনসংখ্যা
২০১১ সালের জনগননায় হাজারিবাগ শহরের মোট জনসংখ্যা হল ১৮৬১৩৯ জন। শহরের মোট জনসংখ্যার ৮০,০৯৫ জন পুরুষ ও ৭২,৫০৪ জন নারী।
ভৌগোলিক উৎপত্তি
এই শহরটি ছোটনাগপুর মালভূমির উপর অবস্থিত।শহরটি সমুদ্র সমতল থেকে ৬১০ মিটার (২,০০০ ফুট) উচ্চতায় অবস্থিত। শহরের পাশ দিয়ে দামোদর নদ এর উপনদী কোনা নদী প্রবাহিত।
আজিম প্রেমজী
আজিম হাশিম প্রেমজী (জন্মঃ ২৪ জুলাই ১৯৪৫) হলেন একজন ভারতীয় বিশিষ্ট শিল্পপতি এবং লোকহিতৈষী ব্যক্তি। এছাড়াও তিনি উইপ্রো লিমিটেডের সভাপতির দায়িত্ব পালন করছেন। সফটওয়্যার শিল্পে ভারতীয় নেতাদের অন্যতম একজন হিসাবে বৈচিত্রতা এবং উত্থান বৃদ্ধির মধ্যে দিয়ে বিগত চার দশক ধরে কোম্পানী পথনির্দেশক হিসেবে কাজ করছেন। ২০০০ সালে তিনি এশিয়াউইক কর্তৃক বিশ্বের ২০ জন সবচেয়ে প্রভাবশালী পুরুষ এর ভোট পেয়েছিলেন। তিনি দু'বার টাইম ম্যাগাজিন কর্তৃক ১০০ জন সবচেয়ে প্রভাবশালী মানুষের তালিকায় অন্তুভূক্ত হয়েছিলেন; যাতে করে প্রথমবার ২০০৪ সালে এবং দ্বিতীয়বার ২০১১ সালে নির্বাচিত হন। প্রেমজীর উইপ্রোতে ৭৫% শতাংশ মালিকানা রয়েছে এবং এছাড়াও তিনি একটি প্রাইভেট ইকুইটি ফান্ড প্রেমজিউনভেস্ট এর মালিক। যেটি তার ব্যক্তিগত পোর্টফোলিও থেকে মার্কিন ডলার $ ১ বিলিয়ন বিনিময়ে পরিচালিত হয়ে থাকে।
কর্মজীবন
১৯৬৭ সালে তার পিতার মৃত্যুর সংবাদ পাওয়ার পরে মাত্র ২১ বছর বয়সে তিনি স্ট্যানফোর্ড বিশ্ববিদ্যালয় থেকে বাড়ি ফিরে আসেন। যেখানে তিনি প্রকৌশল বিষয়ে অধ্যয়নরত ছিলেন।
ব্যক্তিগত জীবন
আজিম ভারতের মুম্বাই শহরে জন্মগ্রহণ করেন। তিনি ব্রিটিশ ভারতের গুজরাটের একটি পার্শী সম্ভ্রান্ত পরিবারের অন্যতম অংশ ছিলেন। তার পিতামহ একজন সুপরিচিত ব্যবসায়ী ছিলেন এবং তিনি মায়ানমার এর চাউল রাজা নামে পরিচিত ছিলেন। বিভক্তির পরে জিন্নাহ পাকিস্তান আসতে তার পিতামহ আমন্ত্রণ জানানো হলে তিনি তা প্রত্যাখান করেন এবং ভারতে থাকার সিদ্ধান্ত গ্রহণ করেন।
বৈভব ও প্রতিপত্তি
২০১৯ সালে ফোর্বসের বিশ্বজোড়া কোটিপতি তালিকায় ৩৬তম তিনি । তার সম্পত্তির পরিমাণ ২২.৬ বিলিয়ন মার্কিন ডলার।
আজিম প্রেমজী ফাউন্ডেশন ও বিশ্ববিদ্যালয়
২০০১ সালে তিনি একটি অলাভজনক প্রতিষ্ঠান হিসেবে আজিম প্র্রেমজী ফাউন্ডেশন প্রতিষ্ঠা করেন।
উমাশঙ্কর বন্দ্যোপাধ্যায়
উমাশঙ্কর বন্দ্যোপাধ্যায় ( ২৫ মে, ১৯৪৮ — ২৫ ডিসেম্বর, ১৯৭৫) একজন বাঙালি কবি।
জীবনী
উমাশঙ্কর বন্দ্যোপাধ্যায় পশ্চিমবঙ্গের উত্তর চব্বিশ পরগণা জেলার ভাটপাড়ায় জন্মগ্রহণ করেন। ১৯৭০ সালে তিনি বি এ পাশ করে যাদবপুর বিশ্ববিদ্যালয় থেকে তূলনামূলক সাহিত্যে এম এ পাশ করেন ১৯৭৩ সালে। সাপ্তাহিক বসুমতীর কর্মী ছিলেন কিছুকাল। এছাড়া তিনি বাঙলা সাহিত্য পত্র সম্পাদনা করেছেন। বাঙলাদেশের কবি মণিকা রহমানকে বিবাহ করায় সমাজে বিতর্ক সৃষ্টি হয়। প্রবল দারিদ্রে, রোগভোগে অল্প বয়েসে মারা যান কবি উমাশঙ্কর। তার রচিত কাব্যগ্রন্থ শেফালী, বসন্তে একাকী, ব্লাড ক্যানসার, গুলিবিদ্ধ রবীন্দ্রনাথ ইত্যাদি।
পুণ্ডরীকাক্ষ সাহা
পুণ্ডরীকাক্ষ সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০০১ সাল থেকে তিনি পশ্চিমবঙ্গ বিধানসভায় নবদ্বীপ বিধানসভা কেন্দ্রের বিধায়ক হিসেবে দায়িত্ব পালন করছেন।
সগত সিং
সগত সিং ভারতীয় সেনাবাহিনীর একজন জেনারেল ছিলেন। তার নাম ভারতীয় সেনাবাহিনী স্মরণ করে কারণ তিনি পর্তুগীজদের হাত থেকে গোয়াকে বাঁচিয়েছিলেন, এছাড়াও পূর্ব পাকিস্তানে তিনি বিশেষ দক্ষতা দেখিয়েছিলেন পাকিস্তান সেনাবাহিনীর সঙ্গে লড়াইয়ে। ২০০১ সালের ২৬ সেপ্টেম্বর এই জেনারেল শেষ নিঃশ্বাস ত্যাগ করেন।
পূর্ব সামরিক জীবন
১৯১৯ সালের ১৪ই জুলাই জন্ম নেন সগত সিং। তার গ্রামের বাড়ি হচ্ছে রাজস্থান রাজ্যের বিকানের-এ। ১৯৩৬ সালে তিনি ম্যাট্রিক পাশ করেন এবং সঙ্গে সঙ্গেই ৩য় গোর্খা রাইফেলস রেজিমেন্টের ২য় ব্যাটেলিয়নে ছয় মাস প্রশিক্ষণ শেষে সিপাহি পদবীতে যোগ দেন। এরপর তিনি ভারতীয় সামরিক একাডেমীতে পরীক্ষা দিয়ে টিকে যান ১৯৩৮ সালে এবং ১৯৩৯ সালের জানুয়ারীতে যোগ দেন ওখানে; ১৯৪১ সালে ২য় লেফটেন্যান্ট হিসেবে বের হন একাডেমী থেকে, কমিশন পান তার সেই গোর্খা ব্যাটেলিয়নে (২/৩ গোর্খা রাইফেলস)। দ্বিতীয় বিশ্বযুদ্ধ চলাকালীন তিনি ইরাকে ছিলেন। ১৯৪৫ সালে ভারপ্রাপ্ত মেজর অবস্থায় তিনি বর্তমান পাকিস্তানের কোয়েটাতে স্টাফ কোর্স করেন।
পরবর্তী সামরিক জীবন
পঞ্চাশের দশকে তিনি লেঃ কর্নেল হিসেবে তার নিজের ইউনিট (তৃতীয় গোর্খা রাইফেলসের দ্বিতীয় এবং তৃতীয় ব্যাটেলিয়ন; ২/৩ গোর্খা এবং ৩/৩ গোর্খা রাইফেলস) কমান্ড করেন। ১৯৬১ সালে তিনি ব্রিগেডিয়ার হন। '৬১ সালের সেপ্টেম্বরে তিনি ৫০তম প্যারাসুট ব্রিগেডের কমান্ডারের দায়িত্ব পান। গোয়া প্রদেশকে তিনি পর্তুগীজ সেনাবাহিনীর দখলদারিত্বের হাত থেকে মুক্ত করেন, তার অধীনস্থ সেনারা ১৯শে ডিসেম্বর ১৯৬১ তারিখে গোয়ার পানাজিতে বিজয় উল্লাস করে।
এরপর মেজর-জেনারেল পদবীতে তিনি ১৭তম মাউন্টেন ডিভিশনের জিওসি (জেনারেল অফিসার কমান্ডিং) হন এবং মিজোরাম প্রদেশে একটি কমিউনিকেশন জোনের কমান্ডার ছিলেন। মেজর জেনারেল পদবীতেই তিনি পরম বিশিষ্ট সেবা পদক পান। ১৯৭০ সালের ডিসেম্বরে তিনি ৪র্থ কোরের কমান্ডার হন। পূর্ব পাকিস্তানে এই কোর সামরিক অভিযান চালিয়েছিলো এবং জেনারেল আমির আবদুল্লাহ খান নিয়াজীর আত্মসমর্পণ অনুষ্ঠানে জেনারেল জে এফ আর জ্যাকব-এর পাশেই জেনারেল সগত দাঁড়িয়েছিলেন।
১৯৭২ সালে জেনারেল সগত পদ্মভূষণ পুরস্কার পান, এই বছরই তিনি সামরিক বাহিনী থেকে অবসরে যান।
হাউ ম্যানি মাইলস টু ব্যাবিলন?
গানের কথা
গৃহীত আধুনিক গানগুলি হল:
ব্যাবিলনে কত মাইল?
তিন স্কোর মাইল এবং দশ.
আমি কি মোমবাতির আলোয় সেখানে যেতে পারি?
যদি আপনার হিল চটকদার হয় এবং পায়ের আঙ্গুল হালকা হয়,
আপনি মোমবাতির আলোতে সেখানে যেতে পারেন[১]
একটি দীর্ঘ স্কটিশ সংস্করণে গানের কথা রয়েছে:
ক্যান্টেলনের রাজা এবং রানী,
আট এবং আট, এবং অন্যান্য আট
আমি কি মোমবাতির আলোয় সেখানে পৌঁছব?
যদি আপনার ঘোড়া ভাল হয় এবং আপনার উজ্জ্বল হয়
ম্যায় না তুমি দৌর এসে দেখে যাও[২]
উৎপত্তি
উনবিংশ শতাব্দী পর্যন্ত ছড়াটি রেকর্ড করা হয়নি, তবে স্কটিশ সংস্করণে ক্যানটেলনের উল্লেখ থেকে কেউ কেউ এই সিদ্ধান্তে পৌঁছেছে যে এটি ক্রুসেডের সময় ক্যালেডনকে নির্দেশ করে। ব্যাবিলন 'বেবিল্যান্ড' এর অপভ্রংশ হতে পারে, তবে শহরটি বিশেষ করে সপ্তদশ শতাব্দীর ইংল্যান্ডে একটি সাধারণ ইঙ্গিত ছিল এবং 'আমি কি মোমবাতির আলোয় সেখানে যেতে পারি?' ষোড়শ শতাব্দীতে একটি প্রচলিত কথা ছিল। এটি দিনের সেই সময়কে নির্দেশ করে যেখানে দিনের আলো ম্লান হওয়ার সাথে সাথে একটি মোমবাতি জ্বালানো প্রয়োজন ছিল। এখানে প্রশ্ন হল দিনের আলো ম্লান হওয়ার আগে এবং মোমবাতি জ্বালানোর আগে ব্যাবিলনে পৌঁছানো যায় কি না। স্বভাবতই এই সময় ঋতু জুড়ে পরিবর্তিত হয়। দ্য স্কটিশ গ্যালোভিডিয়ান এনসাইক্লোপিডিয়ার ১৮২৪ সংস্করণে ছড়া এবং খেলার একটি বর্ণনা রয়েছে, যা "ছয়, সাত বা একটি ল্যাং আট" হিসাবে দূরত্ব দেয়।
ছড়াটি মূলত একটি গানের খেলার সাথে ছিল যেখানে দুটি লাইন একে অপরের মুখোমুখি হয়, মাঝখানে একজন খেলোয়াড় থাকে। ছড়ার শেষে খেলোয়াড়দের স্থান অতিক্রম করতে হয় এবং যে কোনো ক্যাচ মাঝখানে থাকা মূল খেলোয়াড়কে অন্যদের ধরতে সাহায্য করে। বিংশ শতাব্দীতে খেলাটি ব্যবহার বন্ধ হয়ে গেছে বলে মনে হয়।
জনপ্রিয় সংস্কৃতিতে
টেলিভিশন এবং চলচ্চিত্রে
সঙ্গীতে
ফের্নান্দো ইয়েরো
ফের্নান্দো ইয়েরো (Fernando Ruiz Hierro); (জন্মঃ ২৩ মার্চ ১৯৬৮) হলেন একজন স্পেনীয় অবসারপ্রাপ্ত ফুটবলার। ২০১৮ সালের ১৩ জুন থেকে স্পেন জাতীয় ফুটবল দলের কোচের দায়িত্ব পালন করছেন। তিনি রিয়াল মাদ্রিদ এবং স্পেন জাতীয় দলে খেলার সুবাদে অত্যন্ত সুপরিচিত একজন ফুটবলার হিসেবে পরিচিত।
আবু শুকেইদিম
আবু শুকেইদিম হলো রামাল্লা এবং আল- বিরহ গভর্নরেটের একটি ফিলিস্তিনি গ্রাম। ২০০৫ সালে এ গ্রামটি আল-মার্জ আল-কিবলিয়াকে আল-জায়তুনাহ শহরের সাথে গঠন করা হয়।
ইতিহাস
হেলেনিস্টিক / রোমান, বাইজেন্টাইন, ক্রুসেডার / আইয়ুবিদ এবং মামলুক যুগের মৃৎশিল্পের শের্ড এখানে পাওয়া গেছে।
অটোমান যুগ
উসমানীয় যুগের প্রথম দিকের শেরদও এখানে পাওয়া গেছে।
১৮৩৮ সালে, এটি জেরুজালেমের উত্তরে বনি হারিথ জেলার একটি মুসলিম গ্রাম হিসাবে আবু শুকেইদিমের নাম উল্লেখ করা হয়েছিল। ১৮৬৩ সালে ভিক্টর গুয়েরিন এটি এক ডজন ঘর নিয়ে গঠিত দেখতে পান। এ গ্রামের ভিতরে একটি বার্কেট (কৃত্রিম পুকুর) ভাল সিমেন্ট দিয়ে সারিবদ্ধ ছিল, যা মেরামতের প্রয়োজন ছিল। বিরকেটের কাছে বেশ কিছু পুরনো দালান ছিল। গ্রামবাসীরা পাহাড়ের নীচে অবস্থিত একটি কূপে জল মজুত করতে বাধ্য হয়েছিল। তারা গ্রামটির চূড়া দখল করে। প্রায় ১৮৭০ সালের একটি অটোমান গ্রামের তালিকায় দেখা গেছে যে আবু শুকেইদিমের ১৪টি বাড়ি এবং জনসংখ্যা ৭৬ জন ছিল। যদিও জনসংখ্যার সংখ্যা শুধুমাত্র পুরুষদের অন্তর্ভুক্ত ছিল।  ১৮৮২ সালে, পিইএফ এর পশ্চিম ফিলিস্তিন সার্ভেতে দেখা যায়, এ গ্রাম যেমন আবু শুকেইদিম ও আবু কাশ একই সরবরাহকৃত দ্বারা ভাল করা হয় । ১৮৯৬ সালে আবু শুকেইদিমের জনসংখ্যা প্রায় ২০৪ জন বলে অনুমান করা হয়েছিল।
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদমশু মারিতে দেখা যায়, আবু ইসখাজদামের জনসংখ্যা ছিল ১৩৯ জন মুসলমান, ১৯৩১ সালের আদম শুমারিতে দেখা যায় এখানে ৪৭টি ঘরে ২০১ জন মুসলমান বাস করে। ১৯৪৫ সালের পরিসংখ্যানে দেখা যায়, আবু শুকেইদিমের জনসংখ্যা ছিল ২৫০ জন মুসলমান, এবং মোট ভূমির পরিমাণ ছিল ১৪৩০ ডুনাম। এর মধ্যে ৭৮১টি ডুনাম ছিল আবাদ এবং সেচযোগ্য জমির জন্য, ১৭৮টি শস্যের জন্য, এবং ২৩টি দূনাম বিল্ট-আপ এলাকা হিসাবে।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, আবু শুকেইদিম জর্ডানের শাসনের অধীনে আসে। ১৯৬১ সালের জর্ডানের আদম শুমারিতে দেখা যায় ১৩৫৮ জন বাসিন্দা রয়েছে।
১৯৬৭ সালের পর
১৯৬৭ সালে ছয় দিনের যুদ্ধের পর থেকে, আবু শুকেইদিম ইসরায়েলি দখলে রয়েছে । ১৯৯5 সালের চুক্তির পর, আল-জাইতুনাহ ভূমির ৫৪.২% এলাকা বি হিসাবে সংজ্ঞায়িত করা হয়েছিল, বাকি ৪৫.৮% এলাকা সি হিসাবে সংজ্ঞায়িত করা হয়েছিল। ইস্রায়েলি সরকারে এক আদেশে আল-জাইতুনাহর কাছ থেকে ৩০৮ ডুনাম জমি বাজেয়াপ্ত করে , টল্মোন ও নাহলিয়ালে ইসরায়েলি বসতি স্থাপন করা হয়েছে ।
নীলিমা নাগ (মল্লিক)
নীলিমা নাগ (মল্লিক) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় হরিণঘাটা বিধানসভা কেন্দ্রের বিধায়ক হিসেবে দায়িত্ব পালন করছেন।
ফ্রান্স–ব্রুনাই সম্পর্ক
ব্রুনাই-ফ্রান্স সম্পর্ক বলতে ব্রুনাই এবং ফ্রান্সের মধ্যকার বৈদেশিক সম্পর্ককে বোঝানো হয়ে থাকে। ব্রুনাইয়ের দূতাবাস প্যারিসে অবস্থিত এবং ফ্রান্সের দূতাবাস বন্দর সেরি বেগাওয়ানে অবস্থিত।
ইতিহাস
দুদেশের মধ্যে সম্পর্ক ১৯৮৪ সালের ৮ মে থেকে প্রতিষ্ঠিত হয়। ১৯৯৬-এ, হাসানাল বলকিয়াহ দুদেশের সরকারি কর্মকর্তাদের মধ্যে পারস্পরিক পরিদর্শন উন্নীত করতে রাষ্ট্রীয় সফরে ফ্রান্সে যান।
অর্থনৈতিক সম্পর্ক
২০১১-তে, উভয় দেশের মধ্যে ব্যবসা বাণিজ্য ১কোটি €তে পৌঁছয়। ব্রুনাই এবং ফ্রান্স উভয় দেশের কোম্পানিসমূহ তেল ও গ্যাস শিল্পে সুযোগ সন্ধান করতে থাকে, এবং ফরাসি কোম্পানিসমূহ সম্ভাব্য যৌথ কারবারে ব্রুনাইয় অংশীদার খুঁজতে থাকে। আকাশপথে পরিসেবা প্রদানে, রয়াল ব্রুনাই এয়ারলাইন্স (আরবিএ) এয়ার ফ্রান্স-কেএলএময়ের সাথে একটি ১২ বছরের প্রকৌশল অংশীদারি চুক্তিতে সাক্ষর করেছে।
নিরাপত্তাবিষয়ক সম্পর্ক
এছাড়াও প্রতিরক্ষামূলক সাহায্য সহযোগিতার লক্ষে ১৯৯৯ সালে একটি সমঝোতা স্মারকলিপিতে ব্রুনাই এবং ফ্রান্স স্বাক্ষর করে।
সেসেলিয়া হল্যান্ড
সেসেলিয়া হল্যান্ড একজন আমেরিকান ঐতিহাসিক কথাসাহিত্যিক।
প্রাথমিক জীবন এবং শিক্ষা
হল্যান্ডের জন্ম ৩১শে ডিসেম্বর, ১৯৪৩ সালে নেভাদার হেন্ডারসনে । তিনি নিউ জার্সির মেটুচেনে বড় হয়েছেন, যেখানে তিনি ১২ বছর বয়সে লিখতে শুরু করেছিলেন।
বিনোদপুর ডিগ্রি কলেজ
বিনোদপুর ডিগ্রি কলেজ বাংলাদেশের মাগুরা জেলার মহম্মদপুর উপজেলার একটি শিক্ষাপ্রতিষ্ঠান। এটি বিনোদপুর ইউনিয়নে অবস্থিত। এটি ১৯৯৪ সালে স্থাপিত হয়।
ইতিহাস
মাগুরা জেলার মহম্মদপুর উপজেলাধীন ২নং বিনোদপুর ইউনিয়নের অর্ন্তগত বিনোদপুর গ্রামে অবস্থিত। এই কলেজ ১৯৯৪ সালে স্থাপিত হয়।
অবকাঠামো
৪.৫ একর জমির উপর ৩টি পাঁকা ভবন, ১টি চারতল ভবন, ১টি দ্বীতল ভবন এবং ১টি টিন সেট ভবন নিয়ে মূল কলেজটি অবস্থিত। কলেজের চারপাশে আবাদী জমি এবং পাঁকা সড়ক রয়েছে।
শিক্ষক-শিক্ষার্থী
বর্তমানে বিনোদপুর কলেজে সর্বমোট ছাত্র-ছাত্রীর সংখ্যা ১,৫৩০ জন । এই প্রতিষ্ঠানে ৫৭জন শিক্ষক কর্মচারীর সমন্বয়ে গঠিত।
হামিদ রেজা সদর
হামিদ রেজা সদর (‎, ১৯ এপ্রিল ১৯৫৬ - ১৬ জুলাই ২০২১) একজন ইরানি ফুটবল ও চলচ্চিত্র সমালোচক, সাংবাদিক, লেখক, বিশ্ববিদ্যালয়ের অধ্যাপক, ইতিহাসবিদ ও অর্থনীতিবিদ ছিলেন। তিনি ফুটবল, চলচ্চিত্র এবং ইতিহাস ও সামাজিক বিষয়াবলি নিয়ে বাস্তব-কাহিনীভিত্তিক প্রকাশনার জন্য সমধিক পরিচিত।
ফু ইউয়ানহুই
ফু উয়ানহুই (জন্ম: ৭ জানুয়ারি ১৯৯৬) হলেন একজন চীনা নারী সাঁতারু, যে ব্যাকস্ট্রোক বিভাগে প্রতিদ্বন্দ্বিতা করে থাকে। তিনি ১০০ মিটার ব্যাকস্ট্রোকে ২০১৬ রিও অলিম্পিকে ব্রোঞ্জ পদক জিতেছেন। তিনি তার প্রশংসনীয় ব্যক্তিত্ব এবং সংক্রামক সুখের জন্যও পরিচিত।
প্রাথমিক জীবন
ফু উয়ানহুই ১৯৯৬ সালের ৭ জানুয়ারি চীনের চচিংয়ান প্রদেশের হাংচৌতে জন্মগ্রহণ করেন। তিনি ফু চুনশেং ও শেন য়িং দম্পতির একমাত্র সন্তান ছিলেন।
সে ৫ বছর বয়সে সাঁতার কাটতে শুরু করেছিল।
কর্মজীবন
ফু ২০১২ লন্ডন অলিম্পিকে নারীদের ১০০ ব্যাকস্ট্রোক সাঁতার প্রতিযোগিতায় অংশ নিয়ে ৮ম স্থানে শেষ করেছিলেন।
রিও দ্যা জেনেরুই শহরে অনুষ্ঠিত ২০১৬ গ্রীষ্মকালীন অলিম্পিকে ফু জনপ্রিয়তা অর্জন করে এবং দেশব্যাপী একটি সাঁতার আইকনে পরিণত হয়েছে। কানাডীয় সাঁতারু কাইলি মাসির সাথে ১০০ মিটার ব্যাকস্ট্রোকে তৃতীয় স্থান অর্জন করে ব্রোঞ্জ পদক জিতেছিল, যাতে ফু ৫৮.৭৬ এর জাতীয় রেকর্ড সময়ে শেষ করেছেন। অলিম্পিক জুড়ে, তার প্রফুল্ল সাক্ষাৎকার এবং বোকা আচরণ তাকে খুব জনপ্রিয় করে তুলেছিল।
টোকিও ২০১৬ এশিয়ান সাঁতার চ্যাম্পিয়নশিপে ফু প্রথমবারের মতো স্বর্ণপদক জিতেছিল। তিনি ৫০ মিটার এবং ১০০ মিটার ব্যাকস্ট্রোকে দুটি স্বর্ণ পদক এবং ৪ × ১০০ মিটার মিডলে রিলেতে রৌপ্য পদক জিতেছিলেন। ফু তার ওয়েবোতে পদক দেখে খুব খুশি হয়েছিল।
২০০৭ কোপা আমেরিকা
২০০৭ ক্যাম্পিওনাতো সুদামেরিকানো কোপা আমেরিকা, যা কেবল ২০০৭ কোপা আমেরিকা বা 2007 কোপা আমেরিকা ভেনেজুয়েলা নামে পরিচিত, ছিল কোপা আমেরিকার ৪২ তম সংস্করণ, আন্তর্জাতিক অ্যাসোসিয়েশন ফুটবল দলের জন্য দক্ষিণ-আমেরিকান চ্যাম্পিয়নশিপ। প্রতিযোগিতাটি দক্ষিণ আমেরিকার ফুটবল নিয়ন্ত্রক সংস্থা কোনমেবেল দ্বারা সংগঠিত হয়েছিল এবং ভেনেজুয়েলায় ২৬ জুন থেকে ১৫ জুলাইয়ের মধ্যে অনুষ্ঠিত হয়েছিল, যেটি প্রথমবারের মতো টুর্নামেন্টের আয়োজন করেছিল।
২০১৮ পাকিস্তান ক্রিকেট দলের স্কটল্যান্ড সফর
পাকিস্তান জাতীয় ক্রিকেট দল খেলার জন্য স্কটল্যান্ড সফর করে, যা ১২ থেকে ১৩ জুন ২০১৮-এ অনুষ্ঠিত হয়। এ ম্যাচ দ্য গ্রাঞ্জ ক্লাব, এডিনবরা। পাকিস্তান গত ২৩ মে স্কটল্যান্ড সফরে দুই একদিনের আন্তর্জাতিক খেলতে গিয়েছিল। উভয় দলের গ্রুপ পর্যায়ে একটি টি২০আই ক্রীড়ানুষ্ঠানের মধ্যে পূরণ সর্বশেষ ২০০৭ আইসিসি বিশ্ব টুয়েন্টি২০ টুর্নামেন্ট। এটি প্রথমবারের মতো স্কটল্যান্ড একটি পুরো সদস্যের পক্ষে একটি টি-টোয়েন্টি ম্যাচে খেলেছে।
দানাপুর রেলওয়ে বিভাগ
দানাপুর রেলওয়ে বিভাগ হল পূর্ব মধ্য রেলওয়ের (ইসিআর) পাঁচটি বিভাগের একটি, ভারতীয় রেলওয়ের একটি অঞ্চল যা পূর্ব ভারতের বিহার রাজ্যের পাটনা জেলার দানাপুরে অবস্থিত। অন্যান্য রেলওয়ে বিভাগগুলি হল সোনপুর রেলওয়ে বিভাগ, সমষ্টিপুর রেলওয়ে বিভাগ, মুঘলসরাই রেলওয়ে বিভাগ এবং ধানবাদ । ২০১৪-১৫ অর্থবছরে বিভাগের রাজস্ব ছিল inr 9000000000।
ওভারভিউ
হাওড়া, আসানসোল, দানাপুর, এলাহাবাদ, লখনউ এবং মোরাদাবাদ নিয়ে ১ জানুয়ারী ১৯২৫ সালে ইস্ট ইন্ডিয়ান রেলওয়ে কোম্পানির ছয়টি বিভাগের একটি হিসাবে এটি গঠিত হয়েছিল। ইস্টার্ন রেলওয়ে ১৪ এপ্রিল ১৯৫২ সালে গঠিত হয় এবং দানাপুর বিভাগ পূর্ব রেলওয়ের নিয়ন্ত্রণে আসে। পূর্ব মধ্য রেলওয়ে জোন গঠনের পর, বিভাগটি অক্টোবর ২০০২-এ একীভূত হয়।
এখতিয়ার
সংযোগ=//upload.wikimedia.org/wikipedia/commons/thumb/5/5e/Danapur_Railway_Station_10.JPG/200px-Danapur_Railway_Station_10.JPG|থাম্ব|200x200পিক্সেল| দানাপুর রেলওয়ে স্টেশন
বিভাগের অধীনে স্টেশন
২০১৪ সালের হিসাবে, ডিভিশনে ২৩২টি স্টেশন রয়েছে যার মধ্যে শুধুমাত্র পাটনা জংশন রেলওয়ে স্টেশনটি ক-১ স্টেশন হিসাবে শ্রেণীবদ্ধ করা হয়েছে এবং নয়টি স্টেশন ভিত্তিক উপার্জন হিসাবে ক শ্রেণীবদ্ধ করা হয়েছে।
হোর্হে কাম্পোস
হোর্হে কাম্পোস মেক্সিকোর জাতীয় ফুটবল দলের প্রাক্তন গোলরক্ষক। তিনি ১৯৯০-এর দশকে মেক্সিকোর অন্যতম নামকরা ফুটবলার ছিলেন। গোলরক্ষক হলেও তিনি প্রায়ই পেনাল্টি বক্সের বাইরে বল নিয়ে বেরিয়ে পড়তেন এবং ক্লাব পর্যায়ে বহু গোলও দিয়েছেন। নিজ হাতে তৈরি করা উজ্জ্বল নানা রঙের জার্সি পরে খেলার জন্যও তিনি পরিচিত ছিলেন।
মধুশ্রী নারায়ণ
মধুশ্রী নারায়ণ (জন্ম ২ সেপ্টেম্বর ১৯৯৯) হলেন একজন ভারতীয় নেপথ্য সঙ্গীতশিল্পী। তিনি সঙ্গীতজ্ঞ রমেশ নারায়ণের কনিষ্ঠ কন্যা। শৈশব থেকেই সঙ্গীতের সাথে পরিচয় হলেও ২০১৪ সালে সুপার স্টার জুনিয়র অনুষ্ঠানের শিরোপা অর্জনের পর তিনি সঙ্গীতকে নিয়মিত পেশা হিসেবে গ্রহণ করতে আগ্রহী হন। চলচ্চিত্রের গানে কণ্ঠ দিয়ে তিনি একবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার এবং শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক পুরস্কার অর্জন করেন।
প্রারম্ভিক জীবন
মধুশ্রী ১৯৯৯ সালের ২রা সেপ্টেম্বর কেরল রাজ্যের কণ্ণুর জেলায় এক সঙ্গীত পরিবারে জন্মগ্রহণ করেন। তার পিতা পণ্ডিত রমেশ নারায়ণ একজন প্রখ্যাত সঙ্গীত পরিচালক। মধুশ্রী মাত্র তিন বছর বয়স থেকে গান গাওয়া শুরু করেন। পাঁচ বছর বয়সে তার পিতার নিকট তার আনুষ্ঠানিকভাবে সঙ্গীতের হাতেখড়ি হয়। এরপর তিনি সঙ্গীত মরতাঁদ পণ্ডিত জশরাজের নিকট সঙ্গীতের তামিল গ্রহণ করেন। মাত্র পাঁচ বছর বয়সে তার চলচ্চিত্রের গানে অভিষেক হয় মালয়ালম ভাষার মাকালকু চলচ্চিত্রের শিশুতোষ গান "পাবকলি"-এর মধ্য দিয়ে।
মধুশ্রী তিরুবনন্তপুরমের কারমেল উচ্চ মাধ্যমিক বালিকা বিদ্যালয়ের মানবিক শাখায় পড়াশোনা করেছেন। তিনি স্নাতক পর্যায়ে সঙ্গীত নিয়ে পড়াশোনা করতে ইচ্ছুক।
কর্মজীবন
পূর্ণাঙ্গ নেপথ্য সঙ্গীতশিল্পী হিসেবে মধুশ্রীর কর্মজীবন শুরু হয় তার পিতা রমেশ নারায়ণের সুরে তামিল চলচ্চিত্র অডুতালম (২০১১) দিয়ে। ২০১৪ সালে তিনি অমৃতা টেলিভিশনের সঙ্গীত প্রতিযোগিতামূলক অনুষ্ঠান সুপার স্টার জুনিয়র-এর শিরোপা অর্জন করেন। ফাইনালে তিনি ক্রিস্টিনা অগুইলেরা "দ্য ভয়েস উইদিন" গান গেয়েছিলেন, অগুইলেরা তার প্রিয় সঙ্গীতশিল্পীদের একজন। তিনি রমেশের সুরে ওট্টমন্ডরম (২০১৪) চলচ্চিত্রে বিজয় যেসুদাসের বিপরীতে "আরু বঙ্গুম" কবিতায় কণ্ঠ দেন, যা সঙ্গীত সমালোচকদের নিকট প্রশংসিত হয়। এই চলচ্চিত্রের গানে কণ্ঠ দিয়ে তিনি শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক সমিতি পুরস্কার অর্জন করেন। এরপর তিনি তার পিতা রমেশের সুরে আলিফ (২০১৫) এবং আর এস বিমল পরিচালিত জীবনীমূলক এন্নু নিন্টে ময়দিন (২০১৫) চলচ্চিত্রে "প্রিয়ামুল্লাভানে" গানে কণ্ঠ দেন। "প্রিয়ামুল্লাভানে" চলচ্চিত্রে তার গাওয়া প্রথম একক গান। তার সুমিষ্ট কণ্ঠ ও ভাবপূর্ণ নোট গানটিকে পরিপূর্ণতা প্রদান করে। ২০১৫ সালে তিনি এডাবাপতি চলচ্চিত্রের "পাশিয়াতি দিশি দিশি" গানে কণ্ঠ দিয়ে শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন।
২০১৭ সালে মনোজ জর্জের সুরে ঊর্বি চলচ্চিত্রের "তিলি প্রেমা" গান গাওয়ার মধ্য দিয়ে কন্নড় ভাষার চলচ্চিত্রে তার অভিষেক ঘটে।
মূলগ্রাম
মূলগ্রাম ভারতের পশ্চিমবঙ্গ রাজ্যের একটি শহর। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭১ কিলোমিটার দূরে অবস্থিত।
সুরজিৎ কুমার বিশ্বাস
সুরজিৎ কুমার বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় বনগাঁ দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।